﻿ 'केएल राहुल काबिल हैं लेकिन आउट होने के नए तरीके ढूंढ़ लेते हैं' | CricketCountry.com हिन्दी
प्रैक्टिस मैच में भारत के पहले छह बल्‍लेबाजों ने अर्धशतक जड़ा। केवल केएल राहुल सस्‍ते में आउट हुए।
| Updated : November 29, 2018 5:49 PM IST
भारत की टीम इस वक्‍त क्रिकेट ऑस्‍ट्रेलिया इलेवन के खिलाफ प्रैक्टिस मैच खेल रही है। भारत की तरफ से पहले छह में से पांच बल्‍लेबाजों ने इस मैच में अर्धशतकीय पारी खेली। केवल केएल राहुल ही ऐसे खिलाड़ी हैं जो इस मैच में फ्लॉप रहे। भारतीय टीम के बल्‍लेबाजी कोच संजय बांगड ने मानना है कि केएल राहुल ऐसा खिलाड़ी है जो खुद ही आउट होने के नए तरीके ढूंढ़ लेता है।
इस मैच में केएल राहुल 18 गेंद खेलने के बाद महज तीन रन बनाकर आउट हुए। सजय बांगड़ ने कहा, “केएल राहुल अब अनुभवहीन खिलाड़ियों की श्रेणी में नहीं आता है। ऐसे में उसे अपनी जिम्‍मेदारी उठानी ही होगी। केएल इस वक्‍त सही तरह से खेलता हुआ नजर आ रहा है। आज भी वो सही तरीके से ही बल्‍लेबाजी कर रहा था।”
संजय बांगड ने कहा, “अच्‍छी बल्‍लेबाजी के दौरान ही वो खुद ब खुद आउट होने के नए तरीके ढूंढ़ लेता है। आज उनके आउट होने का तरीका भी कुछ यही दर्शाता है। गेंद काफी बाहर जा रही थी। राहुल ने उसे छेड़ने का प्रयास किया और अपना विकेट गंवा दिया।” संजग बांगड का मानना है कि केएल राहुल अपनी फॉर्म को वापस पाने से बस एक पारी दूर हैं।
“राहुल गेंद को अच्‍छे से रीड कर रहा है। हमें उसकी काबिलियत के बारे में अच्‍छे से पता है। अगर वो अपनी काबिलियत को अच्‍छी परफॉर्मेंस में बदल पाता है तो ये टीम के लिए काफी अच्‍छा होगा। अब वो पहले की तरह यंग खिलाड़ी नहीं है। वो दूसरी बार ऑस्‍ट्रेलिया में खेलने के लिए आ रहा है। वो 30 टेस्‍ट मैच खेल चुका है। उसकी जिम्‍मेदारी बनती है। हम उम्‍मीद करते हैं कि वो अब अपनी जिम्‍मेदारी को समझेगा और टीम में अपनी भूमिका निभाएगा।”
बांगड़ ने कहा, “हमें इस मैच की दूसरी पारी को देखना होगा। जिसके बाद हम बल्‍लेबाजी के संयोजन को लेकर निर्णय लेंगे। हमें केएल राहुल, रोहित शर्मा, हनुमा विहारी को सलामी बल्‍लेबाज और नंबर छह के स्‍पॉट के लिए सोचते हुए अपना निर्णय लेना है।”
First Published on November 29, 2018 5:49 PM IST
Last updated on November 29, 2018 5:49 PM IST
India vs Australia KL Rahul Sanjay Bangar केएल राहुल भारत बनाम ऑस्‍ट्रेलिया संजय बांगड